Höfuðborgarbúar verða varir við kvikmyndatöku í miðborginni í dag og næstu daga. Umferð verður lokað um ákveðnar götur og takmörkuð um aðrar í dag , á morgun og á mánudag. Verið er að taka upp kvikmyndina Heart of stone sem Netflix framleiðir.
Í dag og á morgun verður umferð um Sæbraut og um Kalkofnsveg að Geirsgötu takmörkunum háð. Á mánudag verða tökur á Skólavörðuholtinu. Frakkastígur, Kárastígur Bergþórugata, Grettisgata og Njálsgata verða þá vettvangur myndatöku. Leifur Dagfinnsson er eigandi og framkvæmdastjóri True North sem vinnur með hópnum sem kom að utan til að mynda Steinhjartað, Heart of stone. Annríki hefur verið við aðstoð við erlend tökulið. Það sem af er ári hafa fjögur slík verkefni verið á stór-Reykjavíkursvæðinu.
Í þessum verkefnum sem hafa verið núna þá í tveimur þeirra já í tveimur þeirra kemur Ísland fram í handritinuí rauninni og hérna og snjórinn hefur verið mikið notaður hér. Síðan erum við með eitt verkefni í gangi núna eins og borgarbúar hafa tekið eftir og það er umfangsmikil og stór sena þar sem við erum núna og biðlum til þolinmæði Reykvíkinga yfir helgina og geta unnið það í mesta bróðerni. Það er kannski ekki svo einfalt að loka götum og loka Hörpunni að hluta það hlýtur að þurfa heilmörg leyfi og stúss ef það má orða það svo til þess að það gangi upp. Jú við erum búin að vera að vinna þetta mjög náið með hvað maður á að segja með yfirvöldum og um að fá öll leyfi tilskilin leyfi bæði vegagerðin lögreglunnar Hörpu, Reykjavíkurborgar og allir hafa lagst á eitt að láta þetta ganga sem best fyrir sig jú þannig að við erum búin að vera að vinna í þessu síðan löngu fyrir áramót, þannig að það er langur aðdragandi enda mikið umfang.

Nokkrar götur í miðborg Reykjavíkur verða lokaðar í dag og næstu daga vegna kvikmyndatöku. Umfangið er mikið. Tökur standa yfir á kvikmyndinni Heart of Stone sem Netflix framleiðir.